b'\n_START_ARTICLE_\nDarren Clarke\n_START_PARAGRAPH_\nDarren Clarke (14. elokuuta 1968 Dunganron, Pohjois-Irlanti) on pohjoisirlantilainen golfaaja._NEWLINE_Clarke aloitti ammattilaisuransa golfissa vuonna 1990. H\xc3\xa4n on voittanut ammattilaisena 22 kilpailua, joista yksi on major-turnauksen voitto vuoden 2011 British Openissa._NEWLINE_Clarken ly\xc3\xb6ntipituus draiverilla on keskim\xc3\xa4\xc3\xa4rin 270 metri\xc3\xa4, ja h\xc3\xa4n oli vuoden 2010 PGA-kiertueen paras raffily\xc3\xb6j\xc3\xa4.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nDarren Clarken vaimo kuoli sy\xc3\xb6p\xc3\xa4\xc3\xa4n vuonna 2006, ja Clarce j\xc3\xa4i kahden pojan yksinhuoltajaksi. Vain v\xc3\xa4h\xc3\xa4n t\xc3\xa4m\xc3\xa4n j\xc3\xa4lkeen h\xc3\xa4net valittiin edustamaan Eurooppaa vuoden 2006 Ryder Cupiin, miss\xc3\xa4 h\xc3\xa4n voitti kaikki kolme otteluaan. Seuraavana vuonna h\xc3\xa4nen pelins\xc3\xa4 romahti ja h\xc3\xa4n voitti satunnaisesti turnauksia. Vuonna 2010 h\xc3\xa4n meni uudestaan naimisiin. Vuonna 2011 h\xc3\xa4n osallistui 20. kerran British Openiin ja voitti sen.'